Diari Oficial de la Generalitat Valenciana


Sumari del DOGV 3756, del 24-05-2000 (2000/4138)

Convocatòria d'assemblea general ordinària, amb caràcter d'extraordinària.
--------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4138


Organisme emissor
:   Caixa Rural de Casinos, SCOOP Crèd. V.

Tipus de document
:   Convocatòria

Convocatòria d'assemblea general ordinària, amb caràcter d'extraordinària. [2000/X4138]
  
El Consell Rector d'aquesta Caixa Rural de Casinos, en la sessió feta a Casinos, el dia 2 de maig de 2000, acordà convocar assemblea general ordinària amb caràcter d'extraordinària, per al dia 9 de juny de 2000, a les 22 hores en primera convocatòria i a les 22.30 hores en segona, al saló d'actes d'aquesta Caixa Rural situat a la plaça Major núm. 10 de Casinos, d'acord amb el següent:
  
Ordre del Dia
  
1r. Examen i aprovació, si fa el cas, del balanç, inventari, estats financers, compte de resultats i informe d'auditoria corresponents a l'exercici 1999.
  
2n. Proposta de distribució dels resultats de l'exercici 1999 i aprovació, si escau.
  
3r. Liquidació del pressupost de la Reserva de Formació i Promoció Cooperativa de 1999 i Pla d'inversions i despeses per a l'exercici 2000.
  
4t. Renovació reglamentària de vicepresident, secretari i vocals 2n, 4t, 6é, 8é, i suplents 1, 2 i 4.
  
5é. Modificació de l'article 15 dels Estatuts Socials. S'hi proposa que l'aportació mínima per a les persones jurídiques siga de cinc títols.
  
6é. Designació de dos socis per a signar l'acta.
  
7é. Precs i preguntes.
  
Conformement amb el que disposen els Estatuts Socials d'aquesta Caixa Rural i en la legislació vigent, a partir de la convocatòria de l'assemblea i fins a la seua realització, els estats financers, informe de verificació de comptes anuals, informe de gestió, informe d'auditoria i el text íntegre de les modificacions estatutàries proposades i els altres documents que han de ser sotmesos a l'aprovació de l'assemblea general, estaran a disposició dels socis per al seu examen de forma immediata i gratuïta al seu domicili social, siti a Casinos (València) plaça Major, número 10. Els socis que ho sol·liciten per escrit, tindran dret de rebre gratuïtament còpia dels documents esmentats.
  
El termini de presentació de candidatures per a la renovació de càrrecs, segons estatuts, acabarà el dia 2 de juny de 2000, a les 14 hores.
  
Cada candidatura haurà de ser proposada almenys per 12 socis, amb les signatures i números de DNI dels proponents i candidats, en prova d'acceptació, i entregada a les oficines de la Caixa Rural dins del termini establert.
  
Les candidatures presentades quedaran exposades al tauler d'anuncis d'aquesta Entitat fins al dia 6 de juny, a les 14 hores, en què acabarà el termini d'objeccions i reclamacions, si n'hi hagués.
  
Seran declarats suplents aquells candidats que, després del elegits per al Consell Rector, hagen obtingut major nombre de vots.
  
Els comptes que s'acompanyen han estat examinats per la firma Ibergrup Auditores, SA, el dictamen favorable de la qual es detalla en la memòria de l'exercici 1999, editada per aquesta Caixa Rural de Casinos.
  
La present convocatòria queda exposada mitjançant anunci publicat al domicili social de la Caixa Rural. Alhora, es remet a cada soci de l'Entitat per correu ordinari al domicili que consta al llibre-registre de socis.